[pic] | AZ EURÓPAI KÖZÖSSÉGEK BIZOTTSÁGA |

Brüsszel, 2005.9.16

COM(2005) 434 végleges

1999/0238 COD

A BIZOTTSÁG VÉLEMÉNYE

az EK-Szerződés 251. cikke (2) bekezdése harmadik albekezdésének c) pontja alapján az Európai Parlament által

„AZ EURÓPAI PARLAMENT ÉS A TANÁCS

az egyes veszélyes anyagok és készítmények (játékszerekben és gyermekápolási cikkekben található ftalátok) forgalomba hozatalának és felhasználásának korlátozásairól szóló 76/769/EGK tanácsi irányelv huszonkettedik módosításáról” címen előterjesztett javaslatra vonatkozó tanácsi közös állásponthoz tett módosításokról

A BIZOTTSÁG JAVASLATÁNAK MÓDOSÍTÁSA az EK-Szerződés 250. cikkének (2) bekezdése alapján

1. Bevezetés

Az EK-Szerződés 251. cikke (2) bekezdése harmadik albekezdésének c) pontja alapján a Bizottság véleményt nyilvánít az Európai Parlament által a második olvasat során javasolt módosításokról. A Bizottság a Parlament által javasolt módosításokról a következő véleményt adja.

2. ELőZMÉNYEK

1. A bizottsági határozat időpontja: 1999. november 10.

2. A Parlament és a Tanács felé történt továbbítás időpontja: 1999. november 10.

3. A Gazdasági és Szociális Bizottság véleménye: 2000. március 1.

4. A parlamentbeli első olvasat során kialakított vélemény időpontja: 2000. július 6.

5. A közös álláspont elfogadásának időpontja: 2005. április 4 (egyhangúlag).

6. A második olvasat véleményének időpontja: 2005. július 5.

3. A JAVASLAT CÉLJA

A Bizottság először 1999. november 10-én (COM (1999) 577 végleges) tett javaslatot a 76/769/EGK irányelv módosítására annak érdekében, hogy hat ftalát használatát betiltsák olyan játékszerekben és gyermekápolási cikkekben, amelyeket arra szántak, hogy háromévesnél fiatalabb gyermekek azokat szájba vegyék.

A későbbi tárgyalásokon a Tanács úgy határozott, hogy megvárja az időközben megkezdett, a létező anyagok kockázatainak értékeléséről és ellenőrzéséről szóló 793/93/EGK tanácsi rendelet alapján levezetett átfogó kockázatértékelések eredményeit. E kockázatértékelések eredményeként új, tudományos adatok váltak elérhetővé.

A végleges korlátozás javaslatán kívül a Bizottság 1999-ben határozatot fogadott el az 1999/815/EK bizottsági határozat értelmében a 92/59/EGK tanácsi irányelv 9. cikke alapján, amely betiltja hat ftalátnak a használatát olyan játékszerekben és gyermekápolási cikkekben, amelyeket arra szántak, hogy a háromévesnél fiatalabb gyermekek azokat szájba vegyék. A Bizottság megújította ezen átmeneti tilalmakat azáltal, hogy az 1999/815/EK határozat időtartamát rendszeresen (3–6 havonta) meghosszabítja. A tagállamok ezen kívül eltérő korlátozásokat fogadtak el a játékszerekben és gyermekápolási cikkekben található ftalátok kapcsán.

Az összes érintett fél vonatkozásában, beleértve az iparágat, a jogi helyzet bizonytalansága és a belső piac megosztottsága nehézségeket okoz. Ennélfogva a lehető leghamarabb biztos jogi helyzetet kell teremteni.

4. A BIZOTTSÁG VÉLEMÉNYE AZ EURÓPAI PARLAMENT MÓDOSÍTÁSAIRÓL

A Bizottság által elfogadott módosítások

A Bizottság teljes egészében elfogadja mind a 4, az Európai Parlament által elfogadott módosítást. E módosítások az Európai Parlament és a Tanács között, az irányelv második olvasat során történő elfogadása érdekében létrejött kompromisszumcsomag eredményei. A módosítások összhangban vannak a Bizottság javaslatának célkitűzéseivel, és fenntartják a közös álláspontban kialakított érdekegyensúlyt.

A közös álláspont módosításai főként három ftalát – a DINP, a DIDP és a DNOP – korlátozásának meghosszabbítását határozza meg azon játékok esetében, amelyeket a gyerekek a szájukba ve het nek. Ezen kívül a gyermekápolási cikkek meghatározása a „higiénia” szó bevonására is kiterjedt, és a Bizottságot felkérték egyéb alkalmazások felülvizsgálatára is, nevezetesen az orvostechnikai eszközökére.

A kompromisszumcsomag létrejöttét elősegítette a Bizottságnak a 2005. júliusi plenáris ülésén tett két nyilatkozata (l. melléklet).

5. KÖVETKEZTETÉS

A EK-Szerződés 250. cikkének (2) bekezdése alapján a Bizottság javaslatát a fentiek szerint módosítja.

MELLÉKLET

A Bizottság nyilatkozatai:

Irányadó dokumentum (már a 2004. szeptember 24-i Versenyképességi Tanácsra elkészült):

Mihelyt a ftalátok forgalomba hozatalának és játékszerekben és gyermekápolási cikkekben történő felhasználásának korlátozásairól szóló irányelvet (az egyes veszélyes anyagok és készítmények forgalomba hozatalának és felhasználásnak korlátozásairól szóló 76/769/EGK tanácsi rendelet 22. módosítása) elfogadják, a Bizottság a tagállamoknak a 76/769/EGK irányelv kezeléséért felelős szakértőivel és az érdekelt felekkel konzultálva elkészít egy, az irányelv végrehajtását segítő irányadó dokumentumot. E dokumentum azon játékszerek és gyermekápolási cikkek anyagaira vonatkozó korlátozó intézkedésekkel foglalkozik, amelyeket három évesnél fiatalabb gyermekek részére szánnak, amennyiben azok megfelelnek az irányelv mellékletében meghatározott „gyermekek szájukba vehetik" feltételnek.

E munkával kapcsolatban a „hozzáférhető” képlékeny anyagokat és a „kézbe vehető” játékszereket is megvizsgálják.

Illatanyagok

A Bizottság megerősíti azon szándékát, hogy a játékbiztonsági irányelv felülvizsgálatának keretében felvesse a játékokban található illatanyagok kérdését. Ennek előnye az „illatanyagok” körébe tartozásnak a meghatározása, a felismert kockázatok kezelésére vonatkozó megfelelő intézkedések átgondolása, illetve az említett irányelv egyéb jogi intézkedéseivel való következetesség biztosítása lesz.